open-index/open-wikipedia-markdown huggingface dataset:
אליעזר צבי ספרין

250px|ממוזער|קבר הרב בקומראנו
רבי **אליעזר צבי ספרין** (תק"ץ - כ"ד באייר תרנ"ח) היה האדמו"ר השלישי בשושלת חסידות קומרנה.

## תולדות חייו
נולד בעיר סמביר לרבי יצחק אייזיק ספרין ולמרת גיטל בת רבי אברהם מרדכי מפינטשויב. בילדותו למד תורת הנסתר עם אביו.

בשנת תר"א נישא לחנה שרה, בתו של הרב יוסף שעהנר חתנו של המגיד הרב מנחם מאניש מדרהוביטש מגזע היחס לרבי נתן נטע שפירא (ה'מגלה עמוקות').

נסע ללמוד אצל דודו של אביו רבי משה מסאמבור (ה'תפלה למשה') ובנו רבי יהודה צבי מראזלא בעל ה'דעת קדושים', ואצל בן דודו רבי יצחק אייזיק מזידיטשויב ועוד.

בח' באייר תרל"ד, יומיים קודם פטירת אביו קרא רבי יצחק לאשתו הרבנית ואמר לה: "הנה, בני רבי אליעזר צבי ישב על כיסאי, והוא ראוי למלאות את מקומי בהמשכת השושילתא קדישא, והלבישו אותו בבגד לבן כמנהג תלמידי הבעש"ט". לאחר פטירת אביו קיבלו החסידים את רבי אליעזר להמשיך ולנהל את החסידות. בתחילת הנהגתו היה נוסע לרבי חיים מצאנז.

נפטר בכ"ד באייר ה'תרנ"ח ונטמן בעיר קאמארנא.

את מקומו מילא בנו רבי יעקב משה.

### משפחתו
* בנו רבי מנחם מאניש מפלאשטין
* בנו רבי אברהם מרדכי מקאמרנא
* בנו רבי יעקב משה מקאמרנא, ממשיך דרכו
* בנו רבי פנחס נתן מרודיק.
* חתנו רבי יהודה צבי טויב
* חתנו הרב רבי משה משאץ.

## ספריו
* **דמשק אליעזר**, פירוש על ספר הזוהר הקדוש, שבעה חלקים
* **ראש ביתו** פירוש על התיקוני זהר
* **בן ביתי** על התורה וחמש מגילות
* **בן ביתי** על תהילים
* **זקן ביתו** על פרקי אבות
* **אור עיניים** מפתח לערכי הקבלה בסדר א-ב, 2 חלקים
* **זקן ביתו** על סיום הש"ס

## לקריאה נוספת
* יעקב הייזלר, **אור מופלא** במלאת מאה ועשרים שנה להסתלקותו, המבשר-תורני, בהר, י"ט באייר תשע"ח, עמ' ד-ז

## קישורים חיצוניים
ספריו באתר היברו בוקס:
* דמשק אליעזר כרך א', ב'
* 

## הערות שוליים

קטגוריה:אדמו"רי קומרנה
קטגוריה:רבנים גליציאנים
קטגוריה:קומרנה: רבנים
קטגוריה:מקובלים
קטגוריה:פרשני ספר הזוהר
קטגוריה:פרשני התפילה
קטגוריה:פרשני מסכת אבות
קטגוריה:ילידי 1830
קטגוריה:נפטרים ב-1898
וולבי זנב-מסמר

**ווֹלַבִּי זנב-מסמר** (שם מדעי: *Onychogalea*) הוא סוג של יונקי כיס ממשפחת הקנגוריים החי באוסטרליה. בסוג שלושה מינים, כשאחד מהם נכחד. שמו ניתן לו עקב המסמר הייחודי שנמצא בקצה זנבו.
## מאפיינים
וולבי זנב-מסמר קטן יחסית, ומשקלו 3–9 ק"ג. גופו בהיר בצבע אפור-אדמדם ויש לו פסים לבנים על הברכיים ולפני הכתפיים.

הוא פעיל לילה הניזון מעשבים וחיים בערבות הפתוחות של אוסטרליה. מין אחד מצוי במרכז היבשת מנהר מארי עד לוויקטוריה בתחומים קטועים, מין אחר חי בצפון-מזרח אוסטרליה.

## מינים
* וולבי זנב-מסמר מרוסן (*Onychogalea fraenata*)
* וולבי זנב-מסמר סהרוני (*Onychogalea lunata*) - נכחד
* וולבי זנב-מסמר צפוני (*Onychogalea unguifera*)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1841
קטגוריה:טקסונים שתוארו בידי ג'ון אדוארד גריי
קטגוריה:קנגוריים
פדמלון

**פדמלון** (שם מדעי: *Thylogale*) הוא סוג של יונקי כיס ממשפחת הקנגוריים החיים ביערות מזרח אוסטרליה ובגינאה החדשה ואיי מאלוקו. אלו הם הקטנים שבבני משפחתם.

בני סוג זה מגיעים לאורך של 29-67 ס"מ, זנב באורך 25-51 ס"מ ומשקל של 2-12 ק"ג. הם בעלי גוף עגלגל עם פרווה אפורה עד חומה, בטן בהירה וראש גדול עם אוזניים עגולות ולסת קצרה. הרגליים הקדמיות קטנות בהרבה מהאחוריות העוזרות לנוע במהירות.

הם חיים ביערות גשם, ערבות צפופות וגם בביצות לאורך מזרח אוסטרליה, טסמניה, גינאה החדשה ואיי מאלוקו. הם פעילי לילה הניזונים מצמחייה קרקעית כמו עשבים, פרחים ופירות שנופלים. להם עצמם יש מגוון טורפים הכוללים נחשים, טורפי כיס כמו השד הטסמני ונמיות הכיס ועיט מחודד-זנב. בשרם של קנגורים אלה נחשב למשובח גם אצל האבוריג'ינים ואצל המתיישבים האוסטרליים שצדים אותם.

השם פדמלון הוא שיבוש של שמם בשפה האבוריג'ינית המקומית, *paddymilla, שמשמעו "קנגורו יער קטן".* 

## מינים
* פדמלון טסמני (Thylogale billardierii)
* פדמלון בראון (Thylogale browni)
* פדמלון כהה (Thylogale brunii)
* פדמלון קלבי (Thylogale calabyi)
* פדמלון ההרים (Thylogale lanatus)
* פדמלון אדום-רגל (Thylogale stigmatica)
* פדמלון אדום-צוואר (Thylogale thetis)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון אדוארד גריי
קטגוריה:קנגוריים
הר מיצ'נר

**הר מיצ'נר **(באנגלית: **Mount Michener**) הוא הר ברכס רם שבגבול המזרחי של הרי הרוקי הקנדיים, בפרובינציית אלברטה שבקנדה. גובהו של ההר 2,545 מטרים מעל פני הים והוא מתנשא מעל סביבתו לגובה של 564 מטרים.

ההר ממוקם לחופו הצפוני של אגם אברהם.

## היסטוריה
שמו של ההר ניתן לו בשנת 1982 והוא נקרא על שם דניאל רולנד מיצ'נר, שכיהן כמושל הכללי של קנדה בין השנים 1967–1974. קודם לשינוי שמו נקרא ההר בשם "ההר מפנה המבטים" (Eye Opener Mountain) והר "החזה של פיבי" (Phoebe's Teat) אישה אשר נהגה לבקר את הכורים בנורדאג בשנות ה-30.

## לקריאה נוספת
• Jane Ross, Daniel Kyba, **[https://books.google.co.il/books?id=OmpjCwAAQBAJ&pg=PA129&lpg=PA129&dq=%22Mount+Michener%22&source=bl&ots=hXribJi_y2&sig=bvtBRd6FlCuCUSRj1v6dg3LWfr4&hl=en&sa=X&ved=0ahUKEwi1-LjOt_naAhWLZVAKHS96ALE4FBDoAQgkMAA#v=onepage&q=%22Mount%20Michener%22&f=false The David Thompson Highway Hiking Guide – 2nd Edition]**, P 129 

## קישורים חיצוניים

* הר מיצ'נר באתר אנציקלופדיית ההרים הקנדית
* תצלום לוויין של הר מיצ'נר
* רכס מיצ'נר באתר summitsearch
* תיאור מסלול הטיפוס על הר מיצ'נר ותצלומי ההר
* מידע על מסלול הטיפוס על הר מיצ'נר
*מסלול הטיפוס על הר מיצ'נר
* מפה טופוגרפית של הר מיצ'נר
* תצלומי אגם אברהם והר מיצ'נר
* תחזית מזג אוויר עבור הר מיצ'נר לפי גבהים
* מזג אוויר עדכני עבור הר מיצ'נר
*סטטיסטיקות מזג אוויר עבור הר מיצ'נר
* זמני זריחה ושקיעה עבור הר מיצ'נר

## הערות שוליים

ימין|ממוזער|מפה טופוגרפית של הר מיצ'נר

מיצ'נר
רם (נהר)

**נהר רם** או **נהר ראם** (באנגלית: **Ram River**) הוא נהר בהרי הרוקי הקנדיים בפרובינציית אלברטה שבקנדה. הנהר זורם לכיון מזרח, מתמזג עם נהר רם הצפוני, ונשפך אל נהר ססקצ'ואן הצפוני, בסמוך לעיירה רוקי מאונטיין האוס. מוצאו של הנהר בגובה 2,374 מטרים מעל פני הים, ושפכו בגובה של 1,048 מטרים מעל פני הים. בנהר מפלים רבים.

## יובלים

* אל הנהר נשפכים היובלים הבאים:
* נחל המינגברד (Hummingbird Creek) - אליו נשפכים:
** נחל קאנארי (Canary Creek)
** נחל אניון (Onion Creek)
* נחל לינקס (Lynx Creek)
* נהר רם הצפוני (North Ram River) - אליו נשפכים:
** נחל קיסקה (Kiska Creek) 
** נהר ג'ויס (Joyce River)
** נחל לינץ' (Lynch Creek)
** נחל פיליפ (Phillip Creek)
** נחל פינטו (Pinto Creek)
* נחל פול (Fall Creek)
* נחל טאודינה (Tawdina Creek)

## היסטוריה
נהר רם הוא אתר דייג פופולרי. בשנת 2018 שקלה ממשלת אלברטה לאסור על הדיג בנהר על מנת לשקם את אוכלוסיית דגי הטרוטה בו. בעקבות לחץ ציבורי חזרה בה ממשלת אלברטה מהחלטה זו.
## קישורים חיצוניים
* הפארק הפרובינציאלי נהר רם - אתר רשמי באתר הפארקים הפרובינציאליים של אלברטה
** אזור הנופש נהר רם - אתר רשמי באתר הפארקים הפרובינציאליים של אלברטה
* מפה טופוגרפית של אזור נהר רם
* תחזית מזג אוויר עדכנית עבור נהר רם
** סטטיסטיקות מזג אוויר עבור נהר רם
* מידע עדכני על תנאי הדיג בנהר רם 
* תיאור מסע דיג בנהר רם
* 

## הערות שוליים

רם
יחסי איטליה–אינדונזיה

**יחסי איטליה–אינדונזיה** הם היחסים הדיפלומטיים שבין '''הרפובליקה האיטלקית''' לבין **[[אינדונזיה|רפובליקת אינדונזיה]]**.

## היסטוריה
היחסים בין המדינות הם יחסים היסטוריים שהחלו בימי הביניים כאשר חוקרים איטלקיים הגיעו לארכיפלג אינדונזי וביקרו במדינה לצורכי מחקר וגילוי.

היחסים הדיפלומטיים הרשמיים בין המדינות החלו מיד לאחר שאיטליה הכירה באינדונזיה, ב-29 בדצמבר 1949. במרץ 1952, נפתחה הקונסוליה האינדונזית ברומא בעוד שבאוקטובר 1952, נפתחה הקונסוליה האיטלקית בג'קרטה. בדצמבר 1953, הסכימו שתי הממשלות לעלות את הנציגויות לדרג השגרירות.

ב-1997, ביקר נשיא איטליה, רומנו פרודי, באינדונזיה. ב-2002, נשיא אינדונזיה, עבדורחאן וחיד, הגיע לביקור רשמי באיטליה. ב-2003, שרי החוץ של שתי המדינות חתמו על אמנה בדבר שיתוף פעולה דו צדדי. בחודש אפריל 2012, ביקר שר החוץ האיטלקי באינדונזיה.

המדינות מקיימות יחסים לבביים למרות חילוקי הדתות, שהרי איטליה מכילה כמות גדולה של תושבים קתולים בניגוד לאינדונזיה שהיא בעלת האוכלוסייה המוסלמית הגדולה בעולם.

## יחסים כלכליים
* בשנת 2016, שווי הסחורה שיוצאה מאינדונזיה לאיטליה הגיעה לסך 1.89 מיליארד דולר אמריקאי והיא כללה שמן דקלים, גומי, קפה, בגדים, דג מעובד, טלפונים, טורבינות גז ועוד. באותה שנה, שווי הסחורה שיוצאה מאיטליה לאינדונזיה הגיעה לסך 1.77 מיליארד דולר אמריקאי והיא כללה מכונות כביסה, רכבות, שסתומים ועוד.
* בשנת 2015, שווי הסחורה שיוצאה מאינדונזיה לאיטליה הגיעה לסך 2.07 מיליארד דולר אמריקאי והיא כללה שמן דקלים, משאיות, קפה, פחם, בגדים, גומי ועוד. באותה שנה, שווי הסחורה שיוצאה מאיטליה לאינדונזיה הגיעה לסך 1.21 מיליארד דולר אמריקאי והיא כללה טורבינות גז, שמנים, שסתומים, טלפונים, מזגנים, מכונות כביסה ועוד.

## ייצוג
* איטליה מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
* אינדונזיה מיוצגת על ידי 5 קונסוליית כבוד בטרייסטה, נאפולי, מילאנו, ג'נובה ובבארי. כמו כן, אינדונזיה מיוצגת גם על ידי שגרירות שהיא מחזיקה ברומא, בירת איטליה.

## הערות שוליים

קטגוריה:ערכים ללא קטגוריות פיזיות - יחסי חוץ
וולבי ביצות

**וולבי ביצות** (שם מדעי: *Wallabia bicolor*) הוא יונק כיס ממשפחת הקנגוריים החי במזרח אוסטרליה והוא המין היחידי בסוגו. הסוג הקרוב אליו ביותר הוא הפדמלון, שחלק ממיניו מצויים באותם אזורים.

## מאפיינים
וולבי זה חי במזרח אוסטרליה מהחלק הצפוני ביותר של קווינסלנד עד לדרום של ויקטוריה ומזרחה עד דרום-מערב אוסטרליה הדרומית. הוא מצוי ביערות וחורשות או בכרי עשב ושרכים גבוהים. כשמו הוא מצוי גם בביצות אוסטרליה.

אורכו מגיע ל-76 ס"מ בזכרים ו-70 ס"מ בנקבות, אורך הזנב דומה לאורך הגוף ומשקלו מגיע ל-17 ק"ג בזכרים ו-13 ק"ג בנקבות. הוא בעל פרווה אפורה-כסופה. הבטן חומה-ערמונית וגם העור שסביב האוזניים. הזנב והרגליים ארוכים ושחורים והעיניים גם שחורות. לנקבת הוולבי שני רחמים. 

וולבי הביצות ייחודי בכך שהנקבה מזדווגת עוד לפני תום ההריון שמשכו כ30 יום. מעקב אחר הריונות וולבי ביצות העלה כי הנקבה מבייצת מהשחלה השנייה והגופיף הצהוב פעיל כבר בימים 28-29 להריון.  הבייצית המופרה נמצאת ברחם במצב דיאפאוזה בזמן שהעובר אחר משלים את ההתפתחות והלידה מהרחם השני. כך יכולה הנקבה להיות בהריון באופן רצוף בכל תקופת הפריון של חייה. 

הוולבי הוא פעיל לילה החי לבדו אך נראה בקבוצות כאשר ישנו הרבה מזון. הוא אוכל בעיקר עלים, עשבים ושיחים, לרבות צמחייה רעילה כמו רוש ולנטנה (Lantana). לעיתים הוא יאכל גם פטריות ואצות ובמקרה אחד נצפה אוכל נבלה.

וולבי הביצות איננו מצוי בסכנה היות שהציידים המקומיים לא אוהבים את טעמו עקב הריח המצחין שמפריש בשרו לאחר הבישול, אך הוא נטרף בידי שועלים, כלבי דינגו, עיט מחודד זנב ותנינים.

## גלריה

Sumpfwallabycele4.jpg
Swamp-Wallaby-joey-Wallabia-bicolor-cropped.jpg
Swamp Wallaby Lisarow.jpg
Black Wallaby (Wallabia bicolor) (10002247314).jpg


## קישורים חיצוניים

* 

## הערות שוליים

קטגוריה:בעלי חיים שתוארו ב-1804
קטגוריה:טקסונים שתוארו בידי אנסלם גאייטאן דמארה
קטגוריה:קנגוריים
קטגוריה:יונקים יחידים בסוגם
קטגוריה:בעלי חיים בביצות אוסטרליה
רכס פלטהד

**רכס פְלֶטְהֶד** (באנגלית: **Flathead Range**) הוא רכס הרים בהרי הרוקי הצפוניים, שחלקו הדרומי במדינת מונטנה שבארצות הברית, וחלקו הצפוני בהרי הרוקי הקנדיים, בפרובינציית אלברטה שבקנדה. הרכס ממוקם במדבר גרייט בר, מזרחית לרכס סוואן, ודרומית מזרחית לרכס וייטפיש.

הפסגה הגבוהה ברכס היא הר גרייט נורת'רן, שגובהו 2,653 מטרים מעל פני הים.

## היסטוריה
שמו של הרכס ניתן לו בשנת 1924, על שם הנהר הסמוך (נהר פלטהד), אשר נקרא על שם שבט אינדיאני שחי באזור.

## קישורים חיצוניים
* רכס פלטהד באתר השמות הרשמי של ממשלת קולומביה הבריטית
* תצלום לוויין של רכס פלטהד
* רכס פלטהד באתר peakbagger
* רכס פלטהד באתר summitpost
* תחזית מזג אוויר עבור הרי רכס פלטהד לפי גבהים
* סטטיסטיקות מזג אוויר עבור רכס פלטהד

## הערות שוליים

פלטהד
פלטהד
פלטהד
רכסי המלכה אליזבת

**רכסי המלכה אליזבת** (באנגלית: **Queen Elizabeth Ranges**) היא קבוצה של רכסי הרים בהרי הרוקי הקנדיים, בצידו הדרומי של הפארק הלאומי ג'ספר, בפרובינציית אלברטה שבקנדה. הקצה הצפוני של הרכסים נמצא מערבית לאגם מדיסן, והרכסים משתרעים לכיוון דרום מזרח עד לאגם מאליין.

שטח הרכסים 817 קמ"ר.

## פסגות

הרכסים כוללים את ההרים והפסגות הבאות:

## היסטוריה
### מקור השם
שמה של קבוצת ההרים ניתן לה בשנת 1953 על מנת לציין את הכתרת המלכה אליזבת השנייה, כמלכת קנדה.

## קישורים חיצוניים

* רכסי המלכה אליזבת באתר אנציקלופדיית ההרים הקנדית
* רכסי המלכה אליזבת באתר summitsearch
* רכסי המלכה אליזבת באתר peakbagger
* נתוני מזג אוויר עבור הרי רכסי המלכה אליזבת לפי גבהים
* תצלום לוויין של רכסי המלכה אליזבת

## הערות שוליים

המלכה אליזבת
המלכה אליזבת
קנגורים

[ממוזער|[קנגורו אפור מערבי]]
**קנגורים** (שם מדעי: Macropodinae) היא תת-משפחה של יונקי כיס מסדרת הקנגוראים ובה רוב מיני משפחת הקנגוריים החיים כיום, לבד מהמין וולבי ארנבי מפוספס, ששייך לתת-משפחה Lagostrophinae. בקבוצה זו 51 מינים.

מיני קבוצה זו הם הגדולים שבכיסאים המודרניים, והגדול שבהם הוא קנגורו אדום ששוקל מעל 90 קילוגרם וגובהו מעל 2 מטרים. רוב המינים ניזונים מעשבים וצמחייה קרקעית, אך גם מפירות, פרחים וחלק מהמינים מגוונים בפטריות, אצות ואף בחרקים ובנבלות.

מינים שונים הם טריטוריאליים ויתקיפו מסיגי גבול. בעזרת רגליהם הגדולות הם יכולים לגרום לנזק גדול, אך ברוב המקרים הם יעדיפו להימלט במקרה של חשש.

## מיון
*תת-משפחה **קנגורים** (macropodinae)
**סוג פרוטמנודון (*Protemnodon*) - נכחד
**סוג *Troposodon* - נכחד
**סוג *Prionotemnus* - נכחד
**סוג *Congruus* - נכחד
**סוג *Baringa* - נכחד
**סוג *Bohra* - נכחד
**סוג *Synaptodon* - נכחד
**סוג *Fissuridon* - נכחד
**סוג *Silvaroo* - נכחד
**סוג קנגורו (*macropus*)
**סוג קנגורו אילני (*dendrolagus*)
**סוג וולבי הצבי (*Dorcopsis*)
**סוג וולבי יערוני (*Dorcopsulus*)
**סוג וולבי ארנבי (*lagorchestes*)
**סוג וולבי זנב-מסמר (*onychogale*)
**סוג וולבי הסלע (*petrogale*)
**סוג ומין יחיד וולבי ביצות (*Wallabia bicolor*)
**סוג ומין יחיד קואקה (*Setonix brachyurus*)
**סוג פדמלון (*thylogale*)

## קישורים חיצוניים

קטגוריה:בעלי חיים שתוארו ב-1821
קטגוריה:טקסונים שתוארו בידי סמואל פרידריך גריי
קטגוריה:קנגוריים
סברינה גרסיארנה

**סברינה גרסיארנה** (בספרדית: **Sabrina Garciarena**; נולדה ב-19 ביולי 1983) היא שחקנית ארגנטינאית.

## ביוגרפיה
גרסיארנה היא בתם של סוזנה ואוסוואלדו, ולה 3 אחיות ואח.

היא מתגוררת בבואנוס איירס ובזוגיות מ-2009 עם העיתונאי הארגנטינאי חרמן פאולוסקי. ב-2014 נולד לזוג בן בשם לאון, ב-2017 נולד בלטראן, בנם השני וב-2020 נולדה לזוג בת ושמה מיה.

## קריירה בקולנוע
* בשנת 2006 שיחקה בסרט "האגדה של גוצ'יטו גיל" בתפקיד ג'ולייט בבימויו של ריקרדו בכר.
* בשנת 2007 שיחקה בסרט "קונדון אקספרס" בתפקיד טטיאנה ובסרט "לגעת בשמים" בתפקיד לוסיה.
* בשנת 2009 שיחקה בסרט "פליסיטס" בתפקיד ראשי כפליסיטיס גררו ובסרט "Pagafantas" בתפקיד קלאודיה.
* בשנת 2010 שיחקה בסרט "אהבה במעבר" בתפקיד מרסדס.
* בשנת 2011 שיחקה בסרט "לבד בעיר" בתפקיד פלורנסיה.
* בשנת 2012 שיחקה בסרט "לבד איתך" בתפקיד מריה.
* בשנת 2015 שיחקה בסרט "Baires" בתפקיד טריני.
* בשנת 2016 שיחקה בסרט "התמימים" בתפקיד מרתה.

## פילמוגרפיה

## קריירה בתיאטרון
* 2012 נחשף בשחור לבן - הלנה
* 2015 נשים - סלבדורה מדינה אורונבה

## קישורים חיצוניים

קטגוריה:שחקניות קולנוע וטלוויזיה ארגנטינאיות
קטגוריה:ארגנטינאיות שנולדו ב-1983
קטגוריה:ארגנטינאים שנולדו ב-1983
מכון סמולני

ממוזער|המראה המודרני של המבנה, עם פסל לנין בחזית.
[ממוזער|העיצוב המקורי של [ג'קומו קברנגי|קברנגי עבור המכון (1806).]]
**מכון סמולני** (ברוסית: **Смольный институт**; תעתיק: סמול'ני אינסטיטוט) הוא מבנה היסטורי הבנוי בסגנון פלדיאני בסנקט פטרסבורג שברוסיה. במקור תוכנן הבניין לשכן מרכז חינוכי לבנות אצולה, אך לאורך השנים שימש בין השאר כמקום מגוריו הזמני של לנין וכמטה המפלגה הקומוניסטית בעיר. כיום זהו מקום עבודתו של מושל סנקט פטרבורג, והוא מאכלס גם מוזיאון המוקדש ללנין.

## היסטוריה
תכנון הבניין הוזמן מג'קומו קברנגי על ידי החברה לחינוך עלמות אצילות והוא נבנה בשנים 1806–1808 ושיכן את מכון סמולני לעלמות, שהוקם בעידודו של איוון בצקוי ועל פי צו של יקתרינה השנייה (הגדולה) ב-1764, כששמו מושאל ממנזר סמולני הסמוך. הקמת המכון הייתה צעד משמעותי בהפיכת החינוך לזמין עבור נשים ברוסיה: "מתן השכלה לנשים החל רק בשנים 1764–1765 כאשר יקתרינה השנייה הקימה לראשונה את מכון סמולני לבנות האצולה בסנקט פטרבורג ולאחר מכן את מכון נובודוויצ'י עבור בנות פשוטי העם."

סמולני היה המוסד החינוכי הראשון של רוסיה לנשים, והמשיך לתפקד ככזה תחת חסותם האישית של השליטים הרוסים עד זמן קצר לפני מהפכת 1917. גינה וסורגי ברזל הקיפו את המכון למן תחילת המאה ה-19.

בשנת 1917, הבניין נבחר על ידי ולדימיר לנין, כמטה הבולשביקים במהלך מהפכת אוקטובר. המקום שימש כמעון המגורים של לנין במשך מספר חודשים, עד שהממשלה עברה לקרמלין במוסקבה במרץ 1918. לאחר מכן הפך סמולני למטה המקומי של המפלגה הקומוניסטית, שפעלה כעירייה לכל דבר. בשנת 1927, הוצבה אנדרטת לנין בחזית הבניין, שתוכננה על ידי הפסל וסילי קוזלוב והאדריכלים ולדימיר שוצ'קו וולדימיר גלפרייך.

ב-1934 התבצעה במקום ההתנקשות בסרגיי קירוב, ראש העיר וממקורביו של יוסיף סטלין. אחרי 1991 שימש סמולני כמקום מושבו של ראש העיר (מאז 1996 - המושל) ומועצת העיר. ולדימיר פוטין עבד במבנה בשנים 1991–1997 תחת אנטולי סובצ'ק, ראש העיר דאז.

כיום משמש הבניין ההיסטורי כמקום עבודתו הרשמי של מושל סנקט פטרבורג, ונמצא בו גם מוזיאון המוקדש ללנין. המבקרים במוזיאון יכולים לסייר בחדרי המגורים ובמשרדיו של לנין ולראות את אולם האספות שבו הוכרז על ניצחון מהפכת אוקטובר בשנת 1917.

השם "סמולני" הוא שם היסטורי הנובע מהמיקום. בימיה הראשונים של העיר סנקט פטרבורג היה המקום בקצה העיר, היכן שהיה המגרש ששימש לבניית ספינות ותחזוקה, ועשו בו שימוש רב בזפת (Смола, "סמולה" ברוסית). כתוצאה מכך, האזור נקרא "סמולני" - "מקום הזפת". השם גם נחשב למילה נרדפת לממשל העירוני ולעיריית סנקט פטרבורג.

## ראו גם
* האספה המחוקקת של סנקט פטרבורג
* מושל סנקט פטרבורג

## קישורים חיצוניים

* מראה סמולני
* סמולני פרק 4 מתוך "שישה חודשים אדומים ברוסיה" (1918) מאת לואיז בריאנט

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סנקט פטרבורג: מבנים
קטגוריה:מהפכות ברוסיה
קטגוריה:סנקט פטרבורג: חינוך
הדומה העירונית של סנקט פטרבורג

ממוזער
ממוזער|בניין הדומה העירונית בשדרות נבסקי. 1890.
ממוזער|הדומה העירונית בשנת 1896.
**הדומה העירונית של סנקט פטרבורג** (ברוסית: **Санкт-Петербургская Городская дума**, או **Петербургская городская дума**) – היה גוף הניהול של השלטון המוניציפלי בסנקט פטרבורג, עיר הבירה של האימפריה הרוסית.
## היסטוריה
הדומה העירונית הוקמה בשנת 1786 על פי החלטת יקתרינה השנייה. הדומה הייתה אחראית על הכלכלה של העיר, מיסים, מסחר, הענקת טיפול רפואי, חינוך, וכו'. החלטות הדומה העירונית אושרו לאחר מכן על ידי המושל הכללי, משנת 1871 – ראש העיר.

הדומה העירונית תפקדה הן כגוף מחוקק והם כגוף ניהול העיר. ב-1798, פאבל הראשון ביטל את הדומה העירונית והחליף אותה בעירייה. ברם, בשנת 1802, הדומה העירונית הושבה על כנה.

על פי תקנות העיר משנת 1846 הדומה הורכבה מ-12 חברים וחברי אחד "מן הכס" (נציג של המשפחה הקיסרית). בשנים 1863–1917 הדומה העירונית נהגה להוציא לאור כתב עת בשם "ידיעות הדומה העירונית של סנקט פטרבורג" (מ-1914 – "ידיעות הדומה העירונית של פטרוגרד").

על פי תקנות 1870 הדומה העירונית הייתה חסרת מעמדות. בשנת 1873, הגוף המנהל הפך *למועצת העיר* בראשות יו"ר הדומה העירונית. ב-1903 קטן כוחה של הדומה והעירייה הגדילה את כוחה ושלטה בה; מ-8 ביוני 1903 הוקם תפקיד יושב ראש הדומה העירונית – ואלה מי שכיהנו בתפקיד: פיוטר פאבלוביץ' דורנובו (1904–1905), מיכאיל קראסובסקי (1906), אלכסיי אלכסנדרוביץ' ברובינסקי (1907–1908), סרגיי אונקובסקי (1909–1911), דמיטרי קאזיצין (1912–1913), סרגיי איבנוב (1914–1916), סרגיי חודקוב. (1917).

אחרי מהפכת פברואר 1917, הדומה העירונית הוחלפה ב*דומה המרכזית*. בנובמבר 1917, על פי צו הסובנארקום הדומה פורקה, הוכרזו בחירות חדשות. נבחר 200 חברים, מתוכם 188 בולשביקים. ליושב ראש נבחר מיכאיל קלינין.

באפריל 1918, מועצת העיר אימצה החלטה לפירוק הדומה העירונית. בספטמבר 1918, זו בוטלה, השלטון המקומי עבר לאחריות סובייט פטרוגרד.

## מיקום
בשנים 1786–1918 הדומה העירונית שכנה בבניין הדומה העירונית שממוקם על נייבסקי פרוספקט 33/1 (הבניין נבנה בשנים 1784–1887 על ידי האדריכל. ד פרארי). בשנים 1799–1804 נבנה מגדל (בעיצובו של גא'קומו פרארי), אשר הפך לאחד מציוני הדרך האדריכליים בנייבסקי פרוספקט. המגדל שימש בשנים 1830–1850 כתחנה לטלגרף אופטי, בשנים 1850–1920 – שימש כתחנת כיבוי אש. בשנים 1847–1852, המבנה נבנה מחדש (בעיצוב האדריכלים נ. א. יפימוב, ול. ל. בונשטדט), בשנים 1913–1914 נוספו שתי קומות (בתכנון האדריכל א. ו. קנל).

## ראו גם
* מושל סנקט פטרבורג
* האספה המחוקקת של סנקט פטרבורג
* מינהל העיר סנקט פטרבורג
## קישורים חיצוניים

קטגוריה:סנקט פטרבורג: היסטוריה
סנט פטרבורג
קטגוריה:נבסקי פרוספקט
לזלי דאנלופ

**לזלי ג'יין דאנלופ** (באנגלית: **Lesley Jane Dunlop**; נולדה ב-10 במרץ 1956) היא שחקנית אנגלייה. היא ידועה בעיקר מהופעתה בתפקיד אנה קירקוול בסדרה "Where the Heart Is", בתפקיד זואי אנג'ל בסדרה הקומית "ממאי עד דצמבר" ובתפקיד ברנדה ווקר באופרת הסבון "אמרדייל".

## ביוגרפיה
דאנלופ נולדה בניוקאסל שבנורת'מברלנד, לתסריטאי הטלוויזיה פאט דאנלופ. היא החלה לשחק כילדה בסדרה משנת 1973 עיבוד של ה-BBC לספר הקלאסי "נסיכה קטנה", ובתפקיד לידיה הולי בעיבוד של ITV לרומן "סאות' ריידינג". היא למדה בבית הספר לאמנויות הבמה "Arts Educational Schools".

המעבר שלה לתפקידי בוגרת היה ב-1976 כששיחקה בתפקיד ליזי הקסם במיני-סדרה "ידידנו המשותף" של ה-BBC, עיבוד לרומן מאת צ'ארלס דיקנס, והשתתפה בעונה הראשונה של הסדרה הרפואית "Angels".

ב-1977 לוהקה דאנלופ לגרסה הקולנועית של "מוזיקת לילה זעירה" מאת סטיבן סונדהיים בכיכובן של דיאנה ריג ואליזבת טיילור. ב-1979 הופיעה בסרטו של רומן פולנסקי "טס". בשנה שאחר כך שיחקה בדמות נורה, אחות שבתחילה נבהלת מדמותו של איש הפיל, ואחר כך מתיידדת איתו, בסרט "איש הפיל" בבימויו של דייוויד לינץ'. ב-1981 הופיעה דאנלופ בסרט האימה "The Monster Club" בתפקיד לונה השד האנושי שמתיידד עם סטיוארט ויטמן.

במשך כל הקריירה שלה הופיעה דאנלופ בתוכניות טלוויזיה בריטיות בהן "Murder Most English" (מ-1977), "Red Shift" (1977) והסרט "Deadly Game" (1982). היא שיחקה פעמיים בתפקיד אורח בסדרת המדע בדיוני "דוקטור הו" ב-1984 בתת-הסדרה "Frontios", וב-1988 בתת-הסדרה "The Happiness Patrol". ב-1981 כיכבה לצדו של אוליבר טוביאס במיני-סדרה "Smuggler". ב-1985 שיחקה בסרט הטלוויזיה "שלושה עשר לארוחת ערב" בכיכובו של פיטר יוסטינוב. ב-1986 הופיעה דאנלופ בגרסה הטלוויזיונית של המחזה "Seasons Greetings" מאת אלן אייקבורן. ב-1990 כיכבה בסיטקום "ממאי עד דצמבר בתפקיד זואי קאלנדר לצדו של אנטון רוג'רס שגילם את בעלה.

ב-1995 כיכבה דאנלופ בדרמה בשני חלקים "Rich Deceiver" בתפקיד אלי פרימן, עקרת בית מליברפול. עוד כיכבה בסדרה "Wokenwell" של רשת ITV משנת 1997, והופיעה בסדרת פרסומות לטלוויזיה עבור קלינקס שביים מייק לי.

בשנת 2000 הצטרפה דאנלופ לצוות השחקנים של הסדרה "מקום בו נמצא הלב" בתפקיד אנה קירקוול.

מאז 2008 מגלמת דאנלופ את דמותה של ברנדה ווקר באופרת הסבון "אמרדייל" של ITV. בשנת 2013 כשהדמות שגילמה אובחנה עם גידול במוח, היא גילחה את ראשה במיוחד עבור התפקיד.

### חיים אישיים
לדאנלופ יש שתי בנות - רוזי והשחקנית דייזי גארד, שתיהן בנותיו של השחקן כריסטופר גארד. היא נשואה לשחקן המשחק לצדה בסדרה "אמרדייל".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקניות ילדות אנגליות
קטגוריה:בריטיות שנולדו ב-1956
קטגוריה:בריטים שנולדו ב-1956
מירב לפידות

**מירב לפידות** (נולדה ב-1976) היא קצינת משטרה בכירה בדימוס, דוברת משטרת ישראל לשעבר.

## ביוגרפיה
את שירותה הצבאי עשתה לפידות כקצינה ביחידת דובר צה"ל ובשירות הקבע שימשה כדוברת פיקוד העורף. לפידות הגיעה לדרגת רב-סרן במילואים. היא בעלת תואר ראשון במדעי ההתנהגות ומנהל עסקים מאוניברסיטת בן-גוריון ותואר שני במנהל עסקים מהמרכז הבינתחומי הרצליה.

לפידות הייתה דוברת מרכז השלטון המקומי, סגנית דובר במשרד האוצר, ובשנת 2007 מונתה לתפקיד דוברת רשות הדואר. ב-2013 החלה לשמש כדוברת ומנהלת אחריות תאגידית בבית ההשקעות מיטב דש. בשנת 2014 מונתה כדוברת משרד האוצר.

ב-2016 מונתה לתפקיד דוברת משטרת ישראל. עם מינוייה קיבלה דרגת ניצב משנה. ב-2018, עם סיום כהונת המפכ"ל רוני אלשיך סיימה את תפקידה.

לאחר פרישתה מהמשטרה הקימה משרד לייעוץ תקשורתי ואסטרטגי.

## קישורים חיצוניים
* אלכסנדר כץ, המשטרה מביאה דובר מחוץ לארגון: מינתה לתפקיד את דוברת האוצר מירב לפידות באתר אייס, 1 בפברואר 2012
* 
* 
* 
* 

## הערות שוליים

קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:דוברי משטרת ישראל
קטגוריה:ניצבי-משנה במשטרת ישראל
קטגוריה:שוטרות ישראליות
קטגוריה:דוברות ישראליות
קטגוריה:דוברים ישראלים
קטגוריה:חיילי דובר צה"ל
קטגוריה:חיילות דובר צה"ל
קטגוריה:חיילי פיקוד העורף
קטגוריה:חיילות פיקוד העורף
קטגוריה:רבי-סרנים בצה"ל
קטגוריה:עובדי משרד האוצר
קטגוריה:עובדות משרד האוצר
קטגוריה:יועצות ישראליות
קטגוריה:יועצים ישראלים
קטגוריה:ישראליות שנולדו ב-1976
קטגוריה:ישראלים שנולדו ב-1976
פאול פלוסמן

**פאול פלוסמן** (בגרמנית: **Paul Flussmann** 14 ביוני 1900 - פברואר 1977) היה שחקן טניס שולחן יהודי-אוסטרי, בעל 8 מדליות באליפויות עולם בטניס שולחן, מהן 3 כסף ו-5 ארד. פעמיים ברציפות אלוף אוסטריה (1927 ו-1928). היה בין מייסדי הפדרציה הבינלאומית לטניס שולחן.

## ביוגרפיה
פלוסמן נולד וגדל בווינה, בן למשפחה יהודית. הוא התאמן במועדון הספורט של הכח וינה. ב-20 בדצמבר 1925 התחתן עם סטניסלבה רייס (1892–1973), שחקנית טניס שולחן, ילידת פולין שהייתה גרושה ועם בת צעירה. 

במסגרת אליפות הבינלאומית השנייה בטניס שולחן שנערכה בברלין, גרמניה ב-16 בינואר 1926 היה בין מייסדי הפדרציה הבינלאומית לטניס שולחן, שארגנה בשלב הראשון את הקונגרס הראשון בטניס שולחן שבו דנו בנושא הציוד, עקרונות וחוקי המשחק ואת אליפות העולם הראשונה שנערכה בלונדון, אנגליה בתחילת דצמבר אותה שנה. באליפות הוא זכה בשתי מדליות, כסף וארד. מדליית כסף בטורניר הקבוצתי ומדליית ארד בטורניר זוגות ביחד עם מוניו פילינגר אף הוא יהודי.

באליפות העולם שנערכה בסטוקהולם שוודיה בשנת 1928 הוא זכה שוב בשתי מדליות, כסף וארד. מדליית כסף (לצד מנפרד פהר), בטורניר הקבוצתי ומדליית ארד בטורניר ביחידים.

באליפות העולם שנערכה בבודפשט הונגריה בשנת 1929 הוא זכה במדליית כסף בטורניר הקבוצתי בפעם השלישית ברציפות.

באליפות העולם שנערכה בבאדן בשנת 1933 הוא זכה שוב בשתי מדליות ארד בטורניר בזוגות ביחד עם ארווין קוהן היהודי ובטורניר הקבוצתי.

בשנות ה-30 הוא הקים מועדון טניס שולחן שבו אימן בין היתר את ריצ'רד ברגמן, קרל פישר, יעקב טרטקובר ופרי וייס. 

לפני פרוץ מלחמת העולם השנייה בסוף שנת 1938 הוא ברח לארצות הברית.

## קישורים חיצוניים

* פאול פלוסמן, באתר *Table Tennis Guide* 
* Wiesław Pięta, Aleksandra Pięta, Czech and Polish Table Tennis Players of Jewish Origin in International Competition (1926-1957), PHYSICAL CULTURE AND SPORT. STUDIES AND RESEARCH 
* 
* 100 JAHRE Wiener Tischtennis-Verband 

## הערות שוליים

קטגוריה:יהודים אוסטרים
קטגוריה:שחקני טניס שולחן יהודים
קטגוריה:שחקני טניס שולחן אוסטרים
קטגוריה:ספורטאי הכח וינה
קטגוריה:אוסטרים שנולדו ב-1900
קטגוריה:אוסטרים שנפטרו ב-1977
בדידותו של הרץ למרחקים ארוכים

**בדידותו של הרץ למרחקים ארוכים** (באנגלית: **The Loneliness of the Long Distance Runner**) הוא סרט קולנוע בריטי משנת 1962 המבוסס על סיפור בשם זה מאת אלן סיליטו  שגם כתב את התסריט.

הבמאי הוא טוני ריצ'רדסון והסרט נחשב בין סרטי הגל הבריטי החדש  שהופקו בשנות ה-50 ושנות ה-60 ועסקו בבעיות של המעמד החברתי הנמוך. הם כונו גם כ"סרטי כיור המטבח"  - דרמות על בני מעמד הפועלים ועל מצוקות האזרח הפשוט.

השיר "ירושלים" מופיע בפסקול הסרט בפתיחה ולאורכו בביצועים שונים, בהם שירה של הנערים במוסד לעבריינים.

בתפקידים הראשיים מופיעים טום קורטני, מייקל רדגרייב וג'יימס בולאם.

קורני זכה בפרס באפט"א לשחקן חדש מבטיח ביותר בתפקיד ראשי.

## תקציר העלילה
בתחילת הסרט רואים את קולין סמית' (טום קורטני) רץ לבדו באזור כפרי וקולו נשמע אומר כי הוא משפחתו מתמודדים עם הקשיים וכי הוא רגיל לרוץ בעיקר בעת בריחה מהמשטרה.

קולין מובל אזוק עם צעירים נוספים לרגסטון טאוארס, מוסד לחינוך מחדש של עבריינים צעירים. מנהל המוסד (מייקל רדגרייב) מקבל אותם ומודיע להם על תקנות המוסד שמטרתו לחנך אותם למשמעת ולעבודה.

קולין הוא הבכור במשפחה קשת יום בנוטינגהאם. אביו נפטר לאחר שעבד שנים במפעל במשכורת מינימום. יש לו עוד שני אחים קטנים. הוא מסתובב כל היום ברחובות ביחד עם חברו מייקל (ג'יימס בולאם) והם מבצעים פשעים קטנים כמו גנבת רכב כדי לצאת לבלות עם שתי צעירות מקומיות. העתיד נראה לו חסר תקנה והוא אינו רוצה לעבוד כל חייו כאביו.

באחת הפעמים הם פורצים למאפייה וגונבים כספת קטנה ובה 70 פאונדס. קולין מחביא את הכסף בתוך המרזב בביתו ואומר לבלש המשטרה שאין לו קשר לגנבה אך גשם שיורד באותו זמן מפזר את שטרות הכסף מהמרזב והוא נתפס.

המנהל מתבונן בנערים המשחקים בכדורגל ומבחין בכושר הריצה של קולין. המוסד עומד להתמודד עם נבחרת ספורט של בית הספר רנלי בעיירה הסמוכה על מרוץ לאורך 5 מיילים. ניצחון על הנערים הטובים של רנלי יעלה את יוקרתו של המוסד ובעיקר המנהל.

קולין זוכה להטבות בתנאים למורת רוחם של חבריו המסתכסכים איתו על כך.

קולין צריך לנצח את הרץ המצטיין של בית הספר רנלי, גאנת'רופ (ג'יימס פוקס). בתחילה נראה שהניצחון מובטח לו והוא נמצא לפני גאנת'רופ בפער גדול, אך לפני הסוף הוא נעצר ונותן לגאנת'רופ לנצח. הוא רוצה להראות לכולם שהוא עצמאי ומורד בכולם אף על פי שהוא יודע שכעת יתנקם בו המנהל הנבגד.

## קישורים חיצוניים

* 
* קדימון לסרט "בדידותו של הרץ למרחקים ארוכים", באתר יוטיוב
* נערי המוסד לעבריינים שרים "ירושלים", באתר יוטיוב

קטגוריה:סרטי שחור-לבן בריטיים
קטגוריה:סרטי 1962
קטגוריה:סרטי דרמה בריטיים
קטגוריה:סרטי בית סוהר בריטיים
קטגוריה:סרטים מבוססי סיפורים קצרים
קטגוריה:סרטי ריצה
קטגוריה:סרטי התבגרות בריטיים
קטגוריה:נוטינגהאם בקולנוע
קטגוריה:סרטי טוני ריצ'רדסון
גורד

**גורד** (בצרפתית: **Gordes**) הוא כפר וקומונה במחוז ווקלוז, בפרובאנס שבדרום צרפת. הוא נמצאת 38 ק"מ מזרחית לאביניון ו-87 ק"מ צפונית למרסיי. הכפר מהווה יעד תיירותי חשוב והוא נבחר לאיגוד ״הכפרים היפים ביותר בצרפת" , בו חברים 155 יישובים.

## גאוגרפיה
הקומונה משתרעת על שטח של 48 אלף דונם, ממורדות רכס ווקלוז בצפון עד עמק קלבון (Calavon) בדרום. הכפר עצמו נמצא בלב הקומונה על גבעה סלעית השולטת על העמק, ממנה נשקף עמק קלבון בדרום ורכס ווקלוז בצפון. הכפר נמצא בתוך השמורה הביוספרית של לוברון-לור.

## היסטוריה
### העת העתיקה
שרידים רבים המהתקופה הרומית נמצאו באזור, ביניהם דרך חשובה.

### ימי הביניים
במאה השמינית הוקם במקום מנזר בנדיקטיני על חורבות מקדש רומאי. המנזר נהרס במהלך הפלישה הערבית במאה העשירית.

ב-1031 הוקמה במקום טירה מבוצרת, שאף חוזקה ב-1123. ב-1148 נבנה מנזר ציסטרציאני. 

ב-1481 פרובאנס סופחה לממלכת צרפת. גורד לקחה חלק בהתקוממות שפרצה ושילמה מחיר יקר על כך.

### מלחמת העולם השנייה
במהלך מלחמת העולם השנייה גורד הייתה מוקד פעילות של הרזיסטנס. לאחר המלחמה עוטרה גורד ב"צלב המלחמה 1939-45" (the Croix de guerre 1939–1945).

## אתרים בכפר
* במרכז הכפר נמצאת הטירה שנבנתה במאה ה-11 ושופצה ב-1525 בסגנון הרנסאנס. כיום יש בה מוזיאון.
* המנזר הציסטרסיאני הנמצא בקרבת הכפר.
* וילאג' דה בורי (Village des Bories) - כפר הבנוי כולו מבני אבן.

## קישורים חיצוניים

* 
* אתר התיירות של גורד (אנגלית)

קטגוריה:פרובאנס-אלפ-קוט ד'אזור: יישובים
סאנגיונג WZ

**סאנגיונג WZ** (באנגלית: **SsangYong WZ**) היא מכונית קונספט, המוגדרת כמכונית גראן טוריסמו, מתוצרת יצרנית הרכב הקוריאנית **[[סאנגיונג]]** אשר הוצגה בשנת 2007.

דגם ה"סאנגיונג WZ" הוצג לראשונה בתערוכת המכוניות הבינלאומית בפרנקפורט בשנת 2007.

## נתונים
* פירוש "WZ": (אנגלית: "World Zenith", עברית: העולם זניט)
* 4 דלתות - סדאן
* הנעה כפולה 4x4
* מנוע V6 צילינדרים
* מנוע דיזל
* מגדש טורבו כפול
* כריות אוויר
* בקרת אקלים ("HVAC" 
* ABS
* בקרת שיוט

## תמונות

קובץ:SsangYong Wz Rear.JPG | סאנגיונג WZ
קובץ:SsangYong Wz Front.JPG| סאנגיונג WZ
קובץ:SsangYong Wz concept.jpg | סאנגיונג WZ
קובץ:SsangYong Wz concept front.jpg | סאנגיונג WZ
קובץ:SsangYong Wz concept rear.jpg | סאנגיונג WZ


## ראו גם
* סאנגיונג
## קישורים חיצוניים

* 
* 

## הערות שוליים

קטגוריה:מכוניות קונספט
קטגוריה:מכוניות סלון
קטגוריה:דגמי מכוניות שהושקו ב-2007
קטגוריה:רכבי שטח ופנאי גדולים
קטגוריה:כלי רכב המיוצרים בקוריאה הדרומית
WZ
יורוליג (נשים)

**יורוליג נשים** (EuroLeague Women) הוא הטורניר הגבוה ביותר לכדורסל מקצועני למועדוני כדורסל נשים באירופה. בניגוד ליורוליג לגברים, התחרות כולה מאורגנת על ידי פיב"א אירופה.

## סטטיסטיקה
### זכיות לפי מדינה

### זכיות לפי מועדון

## קישורים חיצוניים

* 

נשים
קטגוריה:תחרויות כדורסל באירופה
קטגוריה:תחרויות כדורסל נשים
אנטול ליטבק

**אנטול ליטבק** (ברוסית: **Анато́ль Литва́к** ;באנגלית: **Anatole Litvak**; 21 במאי 1902 – 15 במאי 1974) היה במאי קולנוע אמריקאי יהודי יליד האימפריה הרוסית.

## קורות חיים
ליטבק נולד בקייב, שאז הייתה בשטחי האימפריה הרוסית למשפחה יהודית. בנעוריו למד משחק ועבד בתיאטרון מקומי. בשנת 1925 היגר לברלין מסיבות אידאולוגיות.

ב-1933, כאשר הנאצים עלו לשלטון בגרמניה, ליטבק עבר לפריז, אשר היה מקום חביב עליו לצילום סרטים (13 מתוך 37 סרטיו בוימו שם). באותה תקופה החל ליטבק לביים סרטים אשר זכו להצלחה צנועה. בשנת 1936 ביים את הסרט *Mayerling* בכיכובו של שארל בואייה, אשר זכה להצלחה יחסית וכן לרימייק בשנת 1968 בכיכובם של קתרין דנב, ג'יימס מייסון ואווה גרדנר.

לאחר ההצלחה של הסרט קיבל ליטבק חוזה בן 4 שנים בחברת האחים וורנר והפך לאחד הבמאים המובילים של סוף שנות ה-30, בין סרטיו מאותה תקופה ניתן למנות את *The Amazing Dr. Clitterhouse* בכיכובם של אדוארד ג'י רובינסון, קלייר טרבור והמפרי בוגרט.

סרטו משנת 1940 "כל זה וגם גן העדן" היה מועמד לפרס אוסקר לסרט הטוב ביותר.

לאחר פרוץ מלחמת העולם השנייה התגייס ליטבק, שהיה בשנות ה-30 המאוחרות לחייו, לשורות צבא ארצות הברית כבמאי סרטי תעמולה, יחד עם פרנק קפרה הוא ביים את סדרת הסרטים *[[:en:Why We Fight|Why We Fight]]*, אשר מטרתה הייתה להעלות את המוראל בקרב החיילים האמריקאים. בעקבות שירותו במלחמה קיבל ליטבק את אות לגיון הכבוד והפך לחבר במסדר האימפריה הבריטית. אחד מפרקי סדרת הסרטים "הקרב על רוסיה" זכה לאהדה בקרב מנהיג ברית המועצות יוסיף סטלין. ליטבק השתחרר מהשירות בתום המלחמה בדרגת קולונל.

לאחר המלחמה שב ליטבק לביים סרטים עלילתיים. הבולטים שבהם: "האם את אוהבת את ברהמס?", "ליל הגנרלים", "מאורת הצפעונים", ו"סליחה, טעות במספר". מבין כוכבי סרטיו המאוחרים ניתן למנות את אינגריד ברגמן, פיטר או'טול, ברברה סטנוויק, ברט לנקסטר ואוליביה דה הבילנד.

ליטבק התחתן פעמיים. נישואיו הראשונים היו לשחקנית הקולנוע מרים הופקינס בשנת 1937. נישואים אלה נמשכו שנתיים, עד לגירושין. נישואיו השניים היו בשנת 1955 לדוגמנית סופי סטור. נישואים אלו נמשכו עד מותו בשנת 1974.

לליטבק כוכב בשדרת הכוכבים של הוליווד.

## פילמוגרפיה חלקית כבמאי

* *Mayerling* (1937)
* האישה אותה אני אוהב  (1937)
* וידויים של מרגל נאצי (1939)
* זה מעל הכל (1942)
* *[[:en:Why We Fight|Why We Fight]]* (סדרת סרטי תעמולה על מלחמת העולם השנייה)
* סליחה, טעות במספר (1948)
* מאורת הצפעונים
* אנסטסיה (1956)
* המסע (1959)
* האם את אוהבת את ברהמס? (1959)
* ליל הגנרלים (1967)

## קישורים חיצוניים

* 
* 

קטגוריה:במאי קולנוע יהודים אמריקאים
קטגוריה:שחקני תיאטרון יהודים רוסים
קטגוריה:אמריקאים ממוצא יהודי-ליטאי
קטגוריה:יהודים אנשי הכוחות המזוינים של ארצות הברית במלחמת העולם השנייה
קטגוריה:מהגרים מברית המועצות לגרמניה
קטגוריה:אמריקאים מעוטרי אות לגיון ההצטיינות
קטגוריה:מעוטרי אות לגיון הכבוד
קטגוריה:מעוטרי צלב המלחמה
קטגוריה:מעוטרי כוכב הארד
קטגוריה:מהגרים מצרפת לארצות הברית
קטגוריה:אמריקאים שנולדו ב-1902
קטגוריה:אמריקאים שנפטרו ב-1974
קנגורי ענק

**קנגורי ענק** (שם מדעי: Sthenurinae) היא תת-משפחה נכחדת של יונקי כיס ממשפחת הקנגוריים שבסדרת הקנגוראים. הם חיו בפליוקן עד הפליסטוקן מלפני 5 מיליון שנה עד לפני 11,700 שנה.
## מאפיינים
כשמם הם היו גדולים בהרבה ממיני הקנגורו המודרניים, גם מהקנגורו האדום, הגדול בכיסאים החיים. הגדול ביותר בבני קבוצה זו היה הפרוקופטודון (*Procoptodon*) שהגיע לגובה של מעל 2 מטרים ושקל 230 קילוגרם. הם שונים מבני תת-משפחת הקנגורים וקרובים יותר למין וולבי ארנבי מפוספס.

יצורים אלה היו בעלי פנים קצרות, ולפי מבנה שיניהם כנראה ניזונו מרעייה או אולי השתמשו בזרועותיהם הגדולות כדי להוריד עלים מענפים. בניגוד לקנגורים החיים, הם לא יכלו לקפץ עקב גודלם, זנבם הקצר, מבנה הטפרים דמוי-הפרסה שלהם ועצמות האגן, שדומים לעצמות פרימטים גדולים. נראה שהם נעו בדומה לגורילות ביערות הקדומים של אוסטרליה.

למרות גודלם היו להם הרבה טורפים: אריות כיס, לטאת המגלניה, הנחש וונאמבי ותניני ענק מתת-המשפחה מקוסוכיניים. ייתכן מאוד שהם ניצודו גם בידי האדם שהגיע לאוסטרליה.

## סוגים
* *Hadronomas*
* *Eosthenurus*
* סתנורוס (*Sthenurus*)
* פרוקופטודון (*Procoptodon*)
* *Wururoo*
* *Ganawamaya*
* סימוסתנורוס (*Simosthenurus*)
* *Archaeosimos*
* *Metasthenurus*

## קישורים חיצוניים

קטגוריה:בעלי חיים שתוארו ב-1926
קטגוריה:טקסונים שתוארו בידי לודוויג גלאוארט
קטגוריה:קנגוריים
קטגוריה:קנגוראים פרהיסטוריים
קטגוריה:יונקי כיס שחיו בנאוגן
קטגוריה:יונקי כיס שחיו בפלייסטוקן
קטגוריה:מאובני טקסונים שתוארו ב-1926
וולבי

[ממוזער|נקבת [וולבי זנב-שוט עם גור בכיס]]
**ווֹלַבִּי** או **וָלַבִּי** (באנגלית: **Wallaby**) הוא שם כולל למספר מינים של יונקי כיס ממשפחת הקנגוריים, שאינם מונופילטיים (Macropodidae). אף שהם קרובי משפחה של הקנגורו, וואלאבים אינם קנגורו – הם נבדלים מהם בעיקר בגודל, מבנה הגוף והעדפות המחיה. המונח "וואלאבי" משמש בעיקר לתיאור מינים קטנים יותר במשפחה זו, אך אינו משקף קבוצה מדעית מונופילטית.

## מאפיינים
מיני הוולבי קטנים מהמינים המכונים קנגורו או וולארו (מהסוג *Macropus*), וכוללים את הקטנים שבקנגוריים, מבני הסוג פדמלון. אורכם של המינים הגדולים (מהסוג קנגורו) מגיע ל-45–105 ס"מ וגובהם ל-33–75 ס"מ. הסוג הנכחד פרוטמנודון הגיע לגובה של 2 מטרים ושקל מעל 170 קילוגרם והיה הוולבי הגדול מעולם.

מיני הוולבי חיים באזורי יערות לחים עד למדבריות יבשים, ואף במורדות הרים מושלגים לאורך אוסטרליה, טסמניה, גינאה החדשה וכמה מאיי אינדונזיה. הם בעלי רגליים חזקות בדומה לקנגורו ויכולים לקפץ מהר כדי לברוח מטורפים. ברובם הם פעילי לילה, אם כי כמה מינים פעילים גם ביום. הם אוכלי צמחים המבלים זמן רב ברעייה של עשב. חלק מהמינים הקטנים מגוונים גם בעלים, פירות ואף חרקים.

מקור השם "וולבי" בשפה האבוריג'ינית.

## מיני הוולבי
* סוג קנגורו (*Macropus*)
** מין וולבי זריז (*Macropus agilis*)
** מין וולבי שחור-פס (*Macropus dorsalis*)
** מין וולבי טמר (*Macropus eugenii*)
** מין וולבי גריי (*Macropus greyi*) - נכחד
** מין וולבי סבך מערבי (*Macropus irma*)
** מין וולבי פרמה (*Macropus parma*)
** מין וולבי זנב-שוט (*Macropus parryi*)
** מין וולבי אדום-צוואר (*Macropus rufogriseus*)
* סוג וולבי ארנבי (*lagorchestes*)
* סוג ומין יחיד וולבי ארנבי מפוספס (*Lagostrophus fasciatus*)
* סוג וולבי הצבי (*Dorcopsis*)
* סוג וולבי יערוני (*Dorcopsulus*)
* סוג וולבי זנב-מסמר (*Onychogale*)
* סוג וולבי הסלע (*Petrogale*)
* סוג פדמלון (*Thylogale*)
* סוג ומין יחיד וולבי ביצות (*Wallabia bicolor*)

## גלריה

קובץ:Petrogale lateralis 1.jpg|וולבי סלע שחור-צד
קובץ:Banded hare-wallabies.jpg|וולבי ארנבי מפוספס
קובץ:Bridled nailtail wallaby-female-02.JPG|וולבי זנב-מסמר מרוסן
קובץ:Thylogale thetis (34499925843).jpg|פדמלון אדום-צוואר
קובץ:Macropus rufogriseus rufogriseus Joey 1.jpg|וולבי אדום-צוואר
קובץ:Macropus agilis (15871674942).jpg|וולבי זריז


## קישורים חיצוניים

* 

## הערות שוליים

קטגוריה:קנגוריים
קטגוריה:שמות עממיים של יונקים
יחסי אינדונזיה–מדגסקר

**יחסי אינדונזיה–מדגסקר** הם היחסים הדיפלומטיים שבין **[[אינדונזיה|רפובליקת אינדונזיה]]** לבין **[[מדגסקר|רפובליקת מדגסקר]]**.

## היסטוריה
היחסים הדיפלומטיים הרשמיים בין המדינות הוקמו רשמית בשנות השישים. עם זאת, רק בשנת 2009 נפתחה השגרירות האינדונזית באנטננריבו. בשנת 2003, ספינת בורדובור האינדונזית עברה במדגסקר בדרכה לאקרה וגאנה. הספינה כללה סחורות ומוצרים שונים שהיו מיועדים לתושבים המלגשים.

בחודש נובמבר 2008, נשיא מדגסקר, מארק רבלומאנה, ביקר באינדונזיה ופגש את נשיא אינדונזיה, סוסיליו באמבאנג יודהויונו. ב-2005, ביקר רבלומאנה באינדונזיה במהלך יום השנה האסייתי-אפריקאי בבנדונג.

## יחסים כלכליים

* בשנת 2016, שווי הסחורה שיוצאה מאינדונזיה למדגסקר הגיעה לסך 61.6 מיליון דולר אמריקאי והיא כללה שמן דקלים, סבון, פסטה, מרגרינה, שמן קוקוס, נייר טואלט ועוד. באותה שנה, שווי הסחורה שיוצאה ממדגסקר לאינדונזיה הגיעה לסך 51.6 מיליון דולר אמריקאי והיא כללה ציפורן, שמנים חיוניים, חולצות ועוד.
* בשנת 2015, שווי הסחורה שיוצאה מאינדונזיה למדגסקר הגיעה לסך 36.2 מיליון דולר אמריקאי והיא כללה שמן דקלים, פסטה, נייר טואלט, מרגרינה, שמן קוקוס, סבון, חולצות, גומי, בגדי טקסטיל ועוד. באותה שנה, שווי הסחורה שיוצאה ממדגסקר הגיעה לסך 4.93 מיליון דולר אמריקאי והיא כללה שמנים חיוניים, קוקוס, וניל, ציפורן ועוד.

## ייצוג

* אינדונזיה מיוצגת במדגסקר על ידי שגרירות שהיא מחזיקה באנטננריבו, בירת מדגסקר.
* מדגסקר אינה מיוצגת באינדונזיה, הן בדרג הקונסולרי והן בדרג השגרירות. השגרירות המייצגת את מדגסקר נמצאת בטוקיו, בירת יפן.

## הערות שוליים

קטגוריה:ערכים ללא קטגוריות פיזיות - יחסי חוץ
נמיית כיס נמרית

**נמיית כיס נמרית** או **נמיית כיס מנוקדת** (שם מדעי: *Dasyurus maculatus*) היא מין של יונק כיס מהמשפחה נמיות כיס שבקבוצת הכיסאים החיה במזרח אוסטרליה. היא המין הגדול ביותר בסדרה טורפי כיס לאחר המין שד טסמני (ובעבר גם זאב הכיס) והגדולה ביותר מטורפי הכיס של היבשת. למעשה נמיית הכיס ארוכה מעט יותר מהשד הטסמני.

אורכה של הנמייה 35–75 סנטימטרים עם זנב באורך 50 סנטימטרים. משקלם של הזכרים מגיע ל-1.8–3.5 קילוגרם, בעוד הנקבות שוקלות 1.15–1.60 ק"ג. מבנה גופם מזכיר גוף של נמייה ומכאן שמם. היא בעלת גפיים גדולות בעלות אצבעות חזקות, ראשים גדולים עם שיניים חדות ועוצמת נשיכה חזקה מאוד יחסית לגודל הגוף ובעלת זנב ארוך. צבעה חום-אדמדם עם בטן בהירה וכתמים לבנים לאורך הגוף.

היא חיה ביערות ויערות הגשם של מזרח אוסטרליה ובאי טסמניה, והיא מבלה את רוב חיה על העצים. נמיית הכיס היא אוכלת בשר הניזונה מחרקים, דגים, סרטנים, לטאות, נחשים, עופות קטנים לרבות תרנגולי בית, ארנבים, ויונקי כיס קטנים. היא יכולה לאכול גם נבלות, אך זה לא מזון עיקרי שלה. הנמייה צדה את הטרף במרדפים, קופצת על צווארו והורגת אותו בנשיכה בצוואר בדומה לחתולים. היא פעילה בעיקר בלילה.

היא עצמה נטרפת בידי השד הטסמני, נחשים, תנשמות, כלבי דינגו והמין עיט מחודד-זנב.

### תת-מינים
* *D. m. maculatus* - תת-מין החי מדרום קווינסלנד עד לטסמניה.
* *D. m. gracilis* - תת-מין שחי בצפונה של קווינסלנד ומצוי בסכנת הכחדה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי רוברט קר
קטגוריה:נמיות כיס
קטגוריה:טסמניה: יונקים
קטגוריה:בעלי חיים שתוארו ב-1792
נמיית כיס

**נמיית כיס** או **קוואל** (שם מדעי: *Dasyurus*) היא סוג של חיות כיס מהמשפחה נמיות כיס. מבנה גופם מזכיר גוף של נמייה ומכאן שמם.
## מאפיינים
יונקי כיס אלה חיים ברחבי אוסטרליה, גינאה החדשה וטסמניה ביערות גשם וסוואנות של אוסטרליה והם חיים בסדקים בסלעים ובנקיקים.

אורכם 25–75 סנטימטרים ומשקלם 300 גרם עד 7 קילוגרם. הזכרים גדולים יותר מהנקבות. נמיית הכיס הגדולה ביותר ביניהם היא נמיית כיס נמרית שהיא הגדולה שבטורפי הכיס של היבשת, והשנייה בגודלה לאחר המין שד טסמני.

בעלי חיים אלה הם אוכלי בשר הצדים יצורים קטנים כולל יונקים ועופות במרדפים  בעצים ובקרקע. הם הורגים את טרפם עם שיניהם ולסתותיהם הגדולות שהם בעלי עוצמת נשיכה חזקה מאוד.

## מינים
בסוג זה ישנם 6 מינים:
* נמיית כיס ניו-גינאית (*Dasyurus albopunctatus*)
* נמיית כיס מערבית (*Dasyurus geoffroii*)
* נמיית כיס נמרית (*Dasyurus maculatus*)
* נמיית כיס ברונזית (*Dasyurus spartacus*)
* נמיית כיס מזרחית (*Dasyurus viverrinus*)
* נמיית כיס צפונית (*Dasyurus hallucatus*)

## קישורים חיצוניים

* 

## הערות שוליים

קטגוריה:בעלי חיים שתוארו ב-1796
קטגוריה:נמיות כיס
קטגוריה:טקסונים שתוארו בידי אטיין ז'ופרואה סנט-אילר
דויד שחורייאן

**דויד** **או דוויט שחורייאן** (בארמנית: Դաւիթ Սահարունի) שימש כספאראפט (ארמנית: սպարապետ) - מפקד צבאה הקדום של ארמניה, קורופאליטס (יוונית: κουροπαλάτης) - תואר גבוה בחצר הביזנטית, ואישקהאן (ארמנית: իշխան) - נסיך פיאודלי בארמניה הביזנטית של הרקליוס, כנראה בין השנים 635 עד 638.

משפחת שחורייאן הייתה משפחה אצילית רמת דרג בארמניה הביזנטית. דויד חבר לג'ון אטלריכוס, בנו הבלתי חוקי של הרקליוס, ובשיתוף ואראז-טירוס בגראתוני השני, שליטה של אוסרואנה (אז אוטונומיה ארמנית של האימפריה הסאסאנית) הם קשרו כנגד הקיסר הביזנטי הרקליוס. הקשר התגלה ונכשל. בגראתוני גורש לאי ליד חופי צפון אפריקה. שחורייאן הותקף על ידי מז'ז' גנוני (ארמנית: Մժեժ Գնունի), שהיה הספאראפט (מפקד הצבא הארמני) שקדם לשחורייאן. שחורייאן הצליח לחמוק והרג את גנוני, לאחר שהצליח לשכנע את אנשיו של גנוני לשתף עמו פעולה . לאחר ששחוריאן השיג תמיכה מן האצילים המקומיים, הרקליוס בחר לקדם אותו במקום לנקום בו, הכתיר אותו בתואר קורופאליטס ומינה אותו למפקד הצבא הארמני. שלוש שנים מאוחר יותר סר חינו של שחוריאן והוא הוחלף.

## הערות שוליים

קטגוריה:האימפריה הביזנטית: אישים
קטגוריה:ארמניה: היסטוריה
קטגוריה:אנשי צבא
מכון גולדה מאיר למנהיגות וחברה

**מכון גולדה מאיר למנהיגות וחברה** היא עמותה רשומה, שמטרתה להנציח את זכרה ופועלה של ראש ממשלת ישראל הרביעית, גולדה מאיר, האישה היחידה שכיהנה בתפקיד זה מאז קום המדינה. העמותה פועלת לעידוד מחקר ושיח בנושאים הנוגעים למדינת הרווחה: שוויון כלכלי וחברתי, זכויות עובדים, שיכון בר השגה ועוד, לצד עידוד המחקר והשיח על שאיפתה של מדינת ישראל לשלום ולביטחון, והעמקה בסוגיות יחסיה הבינלאומיים והקשר בינה לבין יהדות התפוצות. כמו כן עוסק המכון בקידום מנהיגות של נשים בחברה, בכלכלה, בתרבות ובפוליטיקה, ועידוד מחקרים ושיח בנושא זה. יו"ר העמותה הוא נכדה של מאיר, שאול רחבי. העמותה מחזיקה גם בארכיון הנוגע לתולדותיה ופועלה של מאיר.

## פרס ראשת הממשלה גולדה מאיר
אחד ממפעלי המכון הוא פרס המוענק לאדם או למוסד בגין פעילות מיוחדת וראויה לציון או עבודה אקדמית הקשורים לתחומי פעילותה השונים של גולדה מאיר. מטרת הפרס היא לעודד שמירה ופיתוח הערכים המזוהים עימה על ידי מתן פרסים כספיים לגורמים התורמים תרומה משמעותית להגשמתם.

חברי ועדת הפרס בשנת 2018 היו שופטת בית המשפט העליון (בדימוס) אילה פרוקצ'יה, יערה בר-און, פרופ' יחיעם ויץ, יו״ר המכון שאול רחבי, ועו"ד ד"ר מורן סבוראי.

בשנת התשע"ח (2018) חולק הפרס בטקס במשרד החוץ לשני זוכים:
* עמותת קו לעובד – כאות הוקרה על "תרומתה הבולטת והמיוחדת להגנה על זכויות העובדים ועל קידום תנאי עבודתם ורווחתם במתן סיוע פרטני לעובד ובפעילות ציבורית כללית לפיתוח הזכויות החברתיות בישראל".
* האח יוחנן אליחי – על "תרומתו הייחודית ויוצאת הדופן בחקר השפה הערבית המדוברת ובהטמעתה בקרב אוכלוסיות שונות בחברה הישראלית תוך קירוב לבבות ויצירת גשר בין יהודים לערבים בישראל".

בראש ועדת הפרס בשנת 2019 עמדה שוב השופטת (בדימוס) אילה פרוקצ'יה. חברי ועדת הפרס היו פרופ' יערה בר-און, גיל השכל, שאול רחבי, ד"ר חגי צורף, ועו"ד ד"ר מורן סבוראי.
הפרס חולק לשני זוכים:
* שדולת הנשים בישראל – כאות הוקרה על "תרומתו הייחודית ויוצאת הדופן של ארגון זה לקידום ערך השוויון בחברה הישראלית בכלל, וקידום שוויון זכויות נשים בפרט תוך התייחסות מיוחדת לזכויות נשים חרדיות וערביות במקומות העבודה, ושיפור תנאי חייהן, מעמדן ורווחתן".
* כפר ניצנה – כאות הוקרה מיוחדת על "היותו מפעל ציוני רב הישגים בתחום חינוך צעירים, עידוד עליה וקליטה של עולים בישראל, חיבור בין אוכלוסיות שונות בישראל, מתן בית וחינוך לצעירים מבקשי מקלט, בתרומה ליישוב ופיתוח הנגב, ובהטמעת ערכי אהבת אדם והסביבה".
בראש ועדת הפרס בשנת 2020 עמדה שוב השופטת (בדימוס) אילה פרוקצ'יה. חברי ועדת הפרס היו פרופ' יערה בר-און, נשיאת מכללת אורנים, גיל השכל, סמנכ"ל משרד החוץ וראש מש"ב, שאול רחבי, נכדה של גולדה מאיר ויו"ר מכון גולדה מאיר למנהיגות וחברה, ועו"ד ד"ר מורן סבוראי ממשרד בשה זבידה סבוראי.
הפרס חולק לשני זוכים:
* עמותת "רוח נשית: עצמאות כלכלית לנשים נפגעות אלימות" – על פועלה "לקידום עצמאותן הכלכלית של נשים נפגעות אלימות בישראל".
* פרופ' ועו"ד יובל אלבשן – על "פעילותו החברתית הענפה לקידום השוויון והצדק החברתי במדינת ישראל".
בנוסף, ועדת הפרס העניקה ציון לשבח לשנת 2020 למרכז "כרמל להדרכה בינלאומית ע"ש גולדה מאיר" שנוסד בשנת 1961 על ידי מש"ב.

## קישורים חיצוניים
* 
*
* 

## הערות שוליים

קטגוריה:הנצחת גולדה מאיר
קטגוריה:פרסים ישראליים
קטגוריה:ישראל: עמותות
סזאר בונוני

**סזאר בונוני** (באנגלית: **Cezar Bononi**; נולד ב-15 ביוני 1986), הוא מתאבק ברזילאי, המופיע בארגון ההיאבקות All Elite Wrestling (AEW). הוא מוכר בעיקר בשל תקופתו בארגון ההיאבקות WWE, בתוכנית NXT.

## החיים שלפני

לפני קריירת ההיאבקות, בונוני שיחק בקבוצת הפוטבול של סאו פאולו סטורם.

## קריירת היאבקות מקצועית
### ארגונים עצמאיים (2004–2015)

בונוני התאמן כדי להיות מתאבק תחת הדרכתו של בוב ג'וניור מהארגון הברזילאי BWF, והתחרה בארגונים עצמאיים בברזיל וברחבי דרום אמריקה. בארגון BWF החזיק באליפות של הארגון.

### WWE  (2015–2020)

באוקטובר 2015 פורסם שבונוני הוא אחד מ-19 מגויסים חדשים שהחלו את האימונים שלהם במתחם ה-Performance Center. את הופעת הבכורה שלו ערך ב-10 במאי 2017 בהפסד לאליסטר בלאק במסגרת התוכנית NXT. את ניצחון הבכורה שלו רשם שלושה שבועות לאחר מכן לאנדרדה "סיין" אלמאס. במסגרת פרסי סוף השנה של NXT, בונוני זכה בקטגוריית "הכוכב העתידי של NXT". ב-24 בינואר נוצח על ידי נו ויי חוסה וב-28 בפברואר נוצח על ידי אדם קול. ב-12 בספטמבר, בונוני ואדריאן ג'אוד הפסידו בקרב זוגות לדני בורץ' ואוני לורקאן. ב-15 במאי 2019, בונוני הפסיד לקית' לי. ב-17 באפריל 2020, בונוני שוחרר מהחוזה שלו עקב קיצוצים בתקציב.

### All Elite Wrestling (2020–היום)

ב-24 ביוני 2020 בפרק של התוכנית *Dynamite*, בונוני נצפה בקהל ביחד עם מספר מתאבקים נוספים, שהפרידו בתגרה אשר התפרצה בין המשתתפים בקרב חוטבי העצים. הוא ערך את קרב הבכורה שלו בארגון ב-29 בספטמבר בפרק של תוכנית המשנה *Dark*, ובו הוא הצטוות לשורות שון דין בהפסדם לגאן קלאב. במשך החודשים הבאים, בונוני השתתף בקרבות בתוכנית זו, כשהוא היה בעיקר בצד המפסיד. ב-26 בינואר 2021 בפרק של התוכנ ית *Dark*, בונוני חבר לשורות פיטר אבאלון. ב-10 בפברואר בפרק של התוכנית *Dynamite*, השניים הפסידו בקרב זוגות לקודי ולי ג'ונסון. ב-24 וב-31 במרץ במסגרת פרקי התוכנית *Dynamite*, בונוני הפסיד בקרבות יחידים לאדם פייג' וג'ון מוקסלי, בהתאמה. ב-28 במאי, בונוני הפסיד לדארבי אלין. ב-18 ביוני, בונוני המשיך במסכת ההפסדים שלו, הפעם לאורנג' קאסידי. ב-2 במרץ 2022 בפרק של התוכנית *Dynamite*, בונוני הפסיד לוורדלו.

## אליפויות והישגים

* **הישגים במגזין ההיאבקות Pro Wrestling Illustrated - PWI**
** PWI דירג אותו במקום ה-460 מתוך 500 המתאבקים הטובים ביותר לשנת 2018

* **הישגים בארגון ההיאבקות World Wrestling Entertainment - WWE**
** פרסי סוף השנה של NXT (פעם אחת)
*** הכוכב העתידי של NXT (2017)

## קישורים חיצוניים

## הערות שוליים

קטגוריה:מתאבקים מקצוענים
קטגוריה:מתאבקי ה-WWE
קטגוריה:מתאבקי ה-NXT
קטגוריה:ברזילאים שנולדו ב-1986
קלאודיה פסקואל

**קלאודיה רפאלה טיישיירה פסקואל** (בפורטוגזית: **Cláudia Rafaela Teixeira Pascoal**; נולדה ב-12 באוקטובר 1994) היא זמרת פורטוגלית שייצגה את פורטוגל בתחרות האירוויזיון 2018 אשר התקיימה בליסבון שבמדינת ביתה.

## קורות חיה

ילידת מחוז פורטו שבפורטוגל. בשנת 2010 השתתפה בתוכנית השירה Ídolos (המקבילה הפורטוגלית ל"Pop Idol" הבריטית) ובשנת 2013 השתתפה בעונתה הראשונה של הגרסה הפורטוגלית של "אקס פקטור". היא נבחנה להנחות תוכנית אירוח מקומית בשם "Curto Circuito" המשודרת בערוץ SIC Radical בשנת 2014 וסיימה במקום השלישי. השתתפה ב-2017 בעונה החמישית בגרסה הפורטוגלית ל-"The Voice" והגיעה לשלב חצאי הגמר בו סיימה במקום השישי.

פסקואל נבחרה להשתתף על ידי תאגיד השידור הפורטוגלי (RTP) בתחרות הלאומית Festival da Canção הנערכת מדי שנה (החל מהשתתפותה הראשונה באירוויזיון 1964) לבחירת הנציג שייצג את פורטוגל בתחרות האירוויזיון בשנת 2018. פסקואל התמודדה עם השיר "O jardim" (הגינה) אשר נכתב על ידי איסאורה סנטוס הלוקחת חלק בביצוע השיר. שירה שובץ בחצי הגמר השני והיא העפילה לגמר הלאומי, בו ניצחה וזכתה לייצג את מדינתה באירוויזיון. מאחר שפורטוגל הייתה המדינה המארחת את התחרות שירה שובץ אוטומטית בגמר. ב-12 במאי 2018 הופיעה פסקואל בשלב הגמר של האירוויזיון, שבו דורגה במקום ה-26 והאחרון.

## קישורים חיצוניים

## הערות שוליים

קטגוריה:זמרות פורטוגזיות
קטגוריה:משתתפי אירוויזיון 2018
קטגוריה:נציגי פורטוגל באירוויזיון
קטגוריה:משתתפי The Voice
קטגוריה:משתתפי אקס פקטור
קטגוריה:משתתפים בתוכניות מציאות
קטגוריה:ילידות 1994